Predmet C-413/15: Presuda Suda (veliko vijeće) od 10. listopada 2017. (zahtjev za prethodnu odluku koji je uputio Supreme Court – Irska) – Elaine Farrell protiv Alana Whittya, The Minister for the Environment, Irske, Attorney General, Motor Insurers Bureau of Ireland (MIBI) (Zahtjev za prethodnu odluku — Usklađivanje zakonodavstava — Osiguranje od građanskopravne odgovornosti u pogledu upotrebe motornih vozila — Direktiva 90/232/EEZ — Članak 1. — Odgovornost za štetu zbog tjelesnih ozljeda svih putnika osim vozača — Obvezno osiguranje — Izravni učinak — Direktiva 84/5/EEZ — Članak 1. stavak 4. — Tijelo koje je odgovorno za naknadu imovinske štete ili štete zbog tjelesne ozljede koju je uzrokovalo nepoznato ili neosigurano vozilo — Nemogućnost pozivanja na direktivu protiv države — Pretpostavke pod kojima se privatnopravno tijelo može smatrati pojavnim oblikom države i pod kojima se protiv njega može pozivati na odredbe direktive koje mogu imati izravni učinak)

Presuda Suda (veliko vijeće) od 10. listopada 2017. (zahtjev za prethodnu odluku koji je uputio Supreme Court – Irska) – Elaine Farrell protiv Alana Whittya, The Minister for the Environment, Irske, Attorney General, Motor Insurers Bureau of Ireland (MIBI)

(Predmet C-413/15) ( 1 )

„(Zahtjev za prethodnu odluku — Usklađivanje zakonodavstava — Osiguranje od građanskopravne odgovornosti u pogledu upotrebe motornih vozila — Direktiva 90/232/EEZ — Članak 1. — Odgovornost za štetu zbog tjelesnih ozljeda svih putnika osim vozača — Obvezno osiguranje — Izravni učinak — Direktiva 84/5/EEZ — Članak 1. stavak 4. — Tijelo koje je odgovorno za naknadu imovinske štete ili štete zbog tjelesne ozljede koju je uzrokovalo nepoznato ili neosigurano vozilo — Nemogućnost pozivanja na direktivu protiv države — Pretpostavke pod kojima se privatnopravno tijelo može smatrati pojavnim oblikom države i pod kojima se protiv njega može pozivati na odredbe direktive koje mogu imati izravni učinak)“

Sud koji je uputio zahtjev

Supreme Court

Stranke glavnog postupka

Tužitelj: Elaine Farrell

Tuženici: Alan Whitty, The Minister for the Environment, Irska, Attorney General, Motor Insurers Bureau of Ireland (MIBI)

Izreka

1. Članak 288. UFEU-a treba tumačiti na način da on sam po sebi ne isključuje to da se protiv subjekta koji ne posjeduje sve značajke navedene u točki 20. presude od 12. srpnja 1990., Foster i dr. (C-188/89, EU:C:1990:313), u vezi s onima navedenima u točki 18. iste presude, može pozivati na odredbe direktive koje mogu imati izravni učinak.

2. Protiv privatnopravnog tijela kojem je država članica povjerila zadaću od javnog interesa, poput one svojstvene obvezi koja je državama članicama nametnuta člankom 1. stavkom 4. Druge direktive Vijeća 84/5/EEZ od 30. prosinca 1983. o usklađivanju zakona država članica u odnosu na osiguranje od građanskopravne odgovornosti u pogledu upotrebe motornih vozila, kako je izmijenjena Trećom direktivom Vijeća 90/232/EEZ od 14. svibnja 1990., i koje u tu svrhu na temelju zakona ima posebne ovlasti, poput ovlasti da osiguravateljima motornih vozila na području predmetne države članice nametne obvezu da budu njegovi članovi i da ga financiraju, može se pozivati na odredbe direktive koje mogu imati izravni učinak.

( 1 ) SL C 320, 28. 9. 2015.